అర్జెంటీనా
అర్జెంటీనా (స్పానిష్:రిపబ్లికా అర్జెంటీనా) దక్షిణ అమెరికా ఖండములోని ఒక దేశము. ఇది దక్షిణ అమెరికా దక్షిణ ప్రాంతంలో ఉన్న ఇది ఒక ఫెడరల్ రిపబ్లిక్. ఈ దేశ విస్తీర్ణము 2,766,890 చదరపు కిలోమీటర్లు. అర్జెంటీనా దేశానికి పడమటి దిక్కున ఆండీస్ పర్వతశ్రేణులు తూర్పు మరియు దక్షిణమున అట్లాంటిక్ మహాసముద్రము ఎల్లలుగా ఉంది.ఇది దక్షిణ అమెరికా దక్షిణ కోణతీరాన్ని తన పొరుగున పశ్చిమసరిహద్దులో ఉన్న చిలీతో పంచుకుంటూ ఉంది.దేశం ఉత్తర సరిహద్దులో పరాగ్వే మరియు బొలీవియా దేశాలు, ఈశాన్య సరిహద్దులో బ్రెజిల్, తూర్పు సరిహద్దులో ఉరుగ్వే మరియు దక్షిణ అట్లాంటిక్ మహాసముద్రం మరియు దక్షిణ సరిహద్దులో డ్రేక్ పాసేజ్ ఉన్నాయి.27,80,400చ.కి.మీ వైశాల్యం ఉన్న ప్రధానభూమితో అర్జెంటీనా వైశాల్యపరంగా ప్రపంచంలోని 8 అతి పెద్ద దేశాలలో ఒకటిగా, లాటిన్ అమెరికా దేశాలలో ద్వితీయస్థానంలో మరియు స్పానిష్ మాట్లాడే హిస్పానియా ప్రజలు అధికంగా నివసిస్తున్న ప్రథమ స్థానంలో ఉంది. దేశం 23 ఉపవిభాగాలుగా విభజించబడి ఉంది. ఫెడరల్ రాజధాని " బ్యూనస్ ఎయిరెస్ " స్వయంప్రతిపత్తి కలిగి ఉంది.
()ఇది అర్జెంటీనా కాంగ్రెస్ చేత నిర్ణయించబడింది.
ప్రొవింసెస్ రాజధాని ప్రత్యేక నియోజకవర్గాలుగా ఉన్నప్పటికీ ఫెడ్రల్ విధానానికి అనుగుణంగా ఉంటాయి.అర్జెంటీనా కొంత అంటార్కిటికా జభాగం మీద మరియు ఫాక్‌లాండ్ ద్వీపాలు (), మరియు సౌత్ జార్జియా మరియు ది సౌత్ శాండ్‌విచ్ ద్వీపాలు మీద సార్వభౌమ్యాధికారాలు కలిగి ఉంది.ఆధునిక అర్జెంటీనా ప్రాంతంలో ఆరంభకాలంలో పాలియోలిథిక్ ప్రజలు నివసించారు. 16వ శతాబ్దంలో ఈప్రాంతం స్పెయిన్ కాలనీగా చేయబడింది. అర్జెంటీనా " వైశ్రాయిలిటీ ఆఫ్ ది రియో డీ లా ప్లేటా " దేశాలలో ఒకటిగా ఉంది.
అర్జెంటీనా
కొర్డోబా అర్జెంటీనా ప్రధాన పారిశ్రామిక కేంద్రం లోహపు పని, మోటారు వాహన మరియు ఆటో భాగాల తయారీని నిర్వహిస్తోంది. తరువాత స్థానంలో గ్రేటర్ బ్యూనస్ ఎయిర్స్ ప్రాంతం ఆహార ప్రాసెసింగ్, మెటలర్జీ, మోటారు వాహనాలు మరియు ఆటో భాగాలు, రసాయనాలు మరియు పెట్రోకెమికల్స్, కన్స్యూమర్ డ్యూరబుల్స్, వస్త్రాలు మరియు ప్రింటింగ్ ప్రాధాన్యత వహిస్తున్నాయి. రోసారియో కేంద్రంలో ఆహార ప్రాసెసింగ్, మెటలర్జీ, వ్యవసాయ యంత్రాలు, చమురు శుద్ధి, రసాయనాలు, మరియు చర్మశుద్ధి ప్రాధాన్యత వహిస్తున్నాయి; శాన్ మిగుఎల్ డి టుకుమన్ కేంద్రంలో చక్కెర శుద్ధీకరించబడుతుంది; శాన్ లోరెంజో కేంద్రంలో కెమికల్స్ అండ్ ఫార్మాస్యూటికల్స తయరీ; శాన్ నికోలస్ డి లాస్ ఆర్రోయోస్ కేంద్రంలో స్టీల్ మిల్లింగ్ అండ్ మెటలర్జీ ; మరియు ఉష్యూయా మరియు బాహియా బ్లాంకా కేంద్రాలలో చమురు శుద్ధి చేయబడుతున్నాయి.